Rikunarita-ORG/Wikinium huggingface dataset:
# 白堊紀

|  |
| --- |
| **白堊紀表達錯: 未預料嘅 round 運算符**–**表達錯: 未預料嘅 round 運算符**百萬年前
PreЄ
Є
O
S
D
C
P
T
J
K
Pg
N
 |
| 全時期平均大氣O2含量 | 大概30 Vol % （家下嘅150％ ） |
| 全時期平均大氣CO2含量 | 大概1700 ppm （係前工業時期6倍） |
| 全時期平均地表溫度 | 大概18℃ （高過家下4℃） |

**白堊紀**（粵拼：baak6 ok3 gei5）係6.5千萬至1.35億年前嘅一個地質時代，位於侏羅紀同埋古近紀之間，係恐龍時代中生代嘅最後一個紀。白堊紀呢個名來自喺呢個紀岩石層裏面常見嘅白堊。雖然呢段時間嘅岩石標誌非常明顯同清晰，但佢嘅準確開始時間就如同其他古遠嘅地質時代無法被非常精確咁確定。佢嘅誤差喺幾百萬年之間。

佢結束嘅時間定得比較準，係喺6,600萬年前左右，嗰時全地球嘅岩石層都含大量嘅銥。一般認為，嗰時有一粒巨大嘅隕石撞擊地球，喺而家墨西哥灣同尤卡坦半島有一個大坑。呢個隕石造成大量生物滅絕，稱為白堊紀-古近紀滅絕事件。但呢個理論而家重有爭議。

## 攷
# 全新世

|  |
| --- |
| **史前時代** |
| **全 新 世** | **鐵器時代** | 原史時代 |
|   青銅時代晚期 | **青 銅 時 代** |
|   青銅時代中期 |
|   青銅時代初期 |
| 銅石並用時代 |
|   新石器時代 | **石 器 時 代** | 史前史 |
| 中石器時代／亞舊石器時代 |
| **更 新 世** | 舊石器時代晚期 | 舊 石 器 時 代 |
| 舊石器時代中期 |
| 舊石器時代初期 |

**全新世**係第四紀入面最後一個世，響1.17萬年一直去到而家，即係響更新世之後。
# 一夫多妻制

一夫多妻制合法
  一夫多妻制只係對穆斯林合法
  一夫多妻制非法，但唔係刑事罪
  一夫多妻制非法，亦係刑事罪
  無資料
**一夫多妻制**係種婚姻制度，畀一個老公可以娶多個一個老婆。雖然現代社會好多國都已經禁止呢種制度，但係世界上仍然有一啲國，主要係伊斯蘭國，都容許一夫多妻制。

## 睇埋

* 一夫一妻制
* 一妻多夫制
# 蝠鼠

| How to read a taxobox**翼手目**
化石年代：古新世晚期 - 而家 |
| --- |
|  **翼手目**海克爾1904年出嘅 *Kunstformen der Natur* |
| 瀕危指標 |
|  瀕危 (EN) |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 目 | **翼手目Chiroptera** Dobson, 1875年  |

 |
| 科 |
| * 狐蝠科 (Pteropodidae)
* 鼠尾蝠科 (Rhinopomatidae)
* 凹臉蝠科 (Craseonycteridae)
* 鞘尾蝠科 (Emballonuridae)
* 夜凹臉蝠科 (Nycteridae)
* 假吸血蝠科 (Megadermatidae)
* 菊頭蝠科 (Rhinolophidae)
* 兔唇蝠科 (Noctilionidae)
* 髯蝠科 (Mormoopidae)
* 葉口蝠科 (Phyllostomidae)
* 長腿蝠科 (Natalidae)
* 烟蝠科 (Furipteridae)
* 盤翼蝠科 (Thypopteridae)
* 吸足蝠科 (Myzopodidae)
* 蝙蝠科 (Vespertilionidae)
* 短尾蝠科 (Mystacinidae)
* 犬吻蝠科 (Molossidae)
 |

**蝠鼠**，又叫**飛鼠**，家陣科學上叫**蝙蝠**bin1 fuk1，係對翼手目動物嘅統稱，翼手目係哺乳動物中僅次於嚙齒目動物嘅第二大種群，而加一共有 19 個科 185 個屬 962 個品種，除咗極地同海洋中一啲島嶼外，分佈遍全世界。翼手目動物嘅四肢同尾之間覆蓋着薄而堅韌嘅皮質膜，可以好似雀仔咁拍翼飛行，呢一點係其他任何哺乳動物都冇嘅，為咗適應飛行生活，翼手目動物進化出一啲其他種群所唔具備嘅特徵，呢啲特徵包括特化伸長嘅指骨同鏈接期間嘅皮質翼膜，前肢拇指同後肢各趾均具爪可以抓住啲嘢，發達嘅胸骨進化出類似雀仔嘅龍骨突，可以畀胸肌多啲位生大啲，同發達嘅聽覺等等。

## 特徵同習性

夜間活動，通常為群體活動，可達百萬隻，有啲溫帶地區嘅種類響冬季前會有遷徒嘅行為，主要住響洞穴、樹窿、森林裏面，一年繁殖一次，懷胎大約 2 - 6 個月，一次生一胎。

## 分類

翼手目可以分為兩個亞目：大蝙蝠亞目同小蝙蝠亞目。前者體形較大，多數以水果做嘢食，例如出名嘅狐蝙，翼展開可長達 90 厘米咁大；後者體形遠較前者細隻，多以昆蟲做嘢食。

大蝙蝠亞目嘅種類眼大，主要以花、果實做食物；小蝙蝠亞目體型同眼較大蝙蝠亞目細，以昆蟲、血、小動物、果實、花做食物。

蝙蝠科係小蝙蝠亞目下面嘅一科，約有 300 幾種。

## 中藥用

**夜明砂**係中藥嘅一種，原名天鼠屎，生藥係蝙蝠屎，具有清肝熱、散瘀血嘅功效，可治夜盲症。

## 蝙蝠同雷達

翼手目動物多響夜晚活動，佢哋主要依靠發出超聲波嘅回聲嚟定位，呢種定位機制係發明雷達嘅基礎。

## 蝙蝠同人類文化

* 由於蝙蝠嘅【蝠】字同福氣嘅【福】字諧音，因此響中華文化度，蝙蝠係幸福、福氣嘅象徵，蝙蝠嘅造型亦經常出現喺好多中華傳統圖案中，例如「五福捧壽」就係五個藝術化嘅蝙蝠造型圍住一個「壽」字圖案。而當舖嘅招牌就有「蝠鼠吊金錢」嘅圖。

* 在西方文化中蝙蝠係邪惡嘅象徵，由於佢地醜樣、日頭匿埋、夜晚先出動，所以有人認為蝙蝠係吸血鬼嘅化身，進而有人認為蝙蝠都係以吸血為生嘅邪惡動物，但實際上蝙蝠大多食昆蟲、生果為生，只有極個別嘅物種靠吸血為生。

## 種

* 中華鼠耳蝠
* 大足鼠耳蝠
* 中華菊頭蝠
* 魯氏菊頭蝠
* 大長翼蝠
* 棕果蝠
* 扁頭竹蝠
* 夜蝠（又叫褐山蝠）
* 小蹄蝠

## 睇埋

* 飛蛾，蝙蝠嘅常見獵物。

## 攷
# 箭豬

| How to read a taxobox**箭豬** |
| --- |
|  北美箭豬 |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 目 | 嚙齒目 Rodentia  |
| 亞目 (Subordo): | 豪豬亞目 Hystricomorpha  |

 |
| Genera |
|
Family Erethizontidae
*Coendou*
*Sphiggurus*
*Erethizon*
*Echinoprocta*
*Chaetomys*
Family Hystricidae
*Atherurus*
*Hystrix*
*Thecurus*
*Trichys* |

**箭豬**，普通話書面語叫**豪豬**，係世上第四最大嘅嚙齒目動物（其餘三種分別為水豚、兔豚鼠同河狸），全身披滿好似箭嘅刺，係箭豬最明顯嘅特徵。英文名 *Porcupine* 源自法文 *porc d'épine*，意思係「有刺嘅豬」。

響中國、越南、意大利、非洲同阿拉伯，當地人當箭豬係嘢食。同刺蝟唔同，刺蝟係屬於食蟲目，身型亦都細隻啲。

## 亞種

舊大陸捲尾豪豬，喺柏林動物園影
箭豬可以分舊大陸箭豬同新大陸箭豬兩大類，舊大陸種有 11 種，新大陸有 12 種。舊大陸種大概喺 3 千萬年前分化出嚟，比新大陸種早啲。

新大陸種身型較細，大多都曉爬樹。

## 生活習性

有夜行習性，主要食齋，但偶爾會捉小動物同死屍嚟食。非洲種已證實咗有啃骨頭嘅習性，用嚟補充鈣質，以免甩箭。好多人以為佢會「射箭」，其實係佢哋受一啲大型貓科攻擊時，箭插入敵人身體嗰陣時，會甩出來，所以先令人有咁嘅誤會。

## 香港嘅情況

箭豬係香港原生嘅哺乳動物，屬於馬來西亞種。而香港動植物公園現時有養箭豬。

## 睇埋

* 香港哺乳動物

## 資料來源

* 《模糊的腳印》，孫啟元，ISBN 962-86308-2-2；
* 《香港動物原色圖鑑》，許狄思、費嘉倫，ISBN 962-02-0003-9